भास्कर न्यूज | रोहतक
भास्कर न्यूज | रोहतक
भारतमें आर्यों के आगमन से मुगल काल तक विकसित हुई सांझी संस्कृति हमारी विरासत है। अंग्रेजों ने 1857 के बाद सांझी विरासत को तहस-नहस करने का काम किया। देश भर में एक सर्वे के अनुसार 1435 समुदाय होेने की बात कहीं गई। यह बात रविवार को प्रबुद्ध वर्ग ने हरियाणा ज्ञान विज्ञान समिति के मंच पर कही। समिति के नेतृत्व में हरियाणा विज्ञान मंच, भारत ज्ञान विज्ञान समिति एवं जतन नाट्य मंच ने मिलकर सलाहकार समिति की बैठक की। डीआरडीए हाल के कांफ्रेंस हाल में बैठक में राज्य भर से 50 से अधिक लोगों ने हिस्सा लिया।
अखिल भारतीय जन विज्ञान नेटवर्क द्वारा चलाया जा रहा ‘सबका देश-हमारा देश’ देशव्यापी जन अभियान है, जिसमें हजारों बुद्धिजीवी, वैज्ञानिक, इतिहासकार, प्राध्यापक, रिटायर्ड अधिकारी, देश भर में सांझी संस्कृति और सबके लिए विज्ञान और तकनीक आदि विषयों पर जन जागरण का काम कर रहे हैं। पहले सत्र में रिटायर्ड प्रोफेसर डाॅ. रणबीर सिंह, सेवानिवृत्त कमिश्नर मेवात के प्रतिष्ठित लेखक टीके शर्मा सेवानिवृत कमिश्नर एवं मेवात के जाने-माने लेखक डाॅ. सिद्दीकी ने अपने विचार व्यक्त किए। इस अवसर पर डाॅ. शीशपाल, प्रमोद, डाॅ. रणबीर सिंह, डाॅ. महावीर, बलबीर सिंह, वीबी अबरोल, परमिंद्र पाल, सतीश, सतबीर, दीपा, इंद्रजीत, दुष्यंत, मुकेश यादव, संतोष आदि शामिल रहे।
mai_Deva mai_Deva hin_Deva hin_Deva